Lietuvos aplinkos apsaugos investicijų fondo programos lėšų naudojimo 2021–2023 m. finansavimo krypčių

2 priedas

**Pareiškėjo (juridinio asmens pavadinimas) aplinkos oro apsaugos projekto „projekto pavadinimas“, VYKDOMO PAGAL 2.1.2.1. FINANSAVIMO KRYPTĮ, naudos ir kokybės vertinimo balų lentelė**

|  |  |  |  |  |
| --- | --- | --- | --- | --- |
| **Kriterijaus pavadinimas** | **Kriterijaus reikšmė** | **Maksimalus vertinimas balais** | **Projekto vertinimas** | |
| **Balai** | **Vertinimo pagrindimas** |
| **1. Projekto poveikis aplinkai** | | **80** |  |  |
| 1.1. Išmetamo į aplinkos orą teršalų (sieros dioksido, azoto oksidų, nemetaninių lakiųjų organinių junginių, kietųjų dalelių, amoniako) kiekio[[1]](#footnote-1) sumažėjimas | 50 proc. ir daugiau | **40** |  | *Skaičiuojamas bendras nurodytų teršalų planuojamas išmetamo kiekio mažėjimas lyginant su praėjusiais kalendoriniais metais išmestu kiekiu (šaltinis – informacinė sistema „Aplinkos informacijos valdymo integruota kompiuterinė sistema“ („AIVIKS“)) arba kai ūkio subjektui teisės aktų[[2]](#footnote-2) nustatyta tvarka nereikia TIPK leidimo ar taršos leidimo ir dėl to ar kitų pagrįstų priežasčių tokių duomenų „AIVIKS“ nėra, lyginant su kiekiu, nurodytu Aplinkos apsaugos agentūrai pateiktoje inventorizacijos ataskaitoje[[3]](#footnote-3). Vertinama, kai bendras nurodytų teršalų išmetamo kiekio sumažėjimas planuojamas didesnis kaip 1 tona. Šiltnamio efektą sukeliančių dujų[[4]](#footnote-4) kiekio sumažėjimas nevertinamas.* |
| 25 proc. ir daugiau, bet mažiau kaip 50 proc. | **20** |  |
|  |  |  |
|  |  |  |
|  |  |  |
|  |  |  |
| 1.2. Palaidų kietųjų medžiagų[[5]](#footnote-5) saugojimo ir krovos darbų vykdymo sąlygų pasikeitimas[[6]](#footnote-6) | Saugojimo ir krovos vykdymas uždaroje patalpoje | **20** |  |  |
| Saugojimo ar krovos vykdymas kitu uždaru būdu | 10 |  |  |
| 1.3. Dyzelino ar kt. skystojo kuro naudojimo technologiniame procese sumažėjimas | Technologijos pakeitimas į dyzelino ar kt. skystojo kuro nenaudojančią technologiją | **10** |  |  |
| 1.4. Teršalų, kuriems nustatyta cheminės medžiagos kvapo slenksčio vertė[[7]](#footnote-7), kiekio sumažėjimas | Sumažinamas teršalo, kuriam nustatyta kvapo slenksčio vertė, kiekis | **5** |  | *Vertinama, kai teršalo kiekio sumažėjimas planuojamas 10 ar daugiau proc.* |
| 1.5. Vykdoma veikla | Eksploatuojamas organinius tirpiklius naudojantis įrenginys[[8]](#footnote-8) | **5** |  | *Vertinama, ar vykdoma veikla patenka į LOJ taisyklių taikymo sritį* |
| **2. Projekto įgyvendinimo vieta** | | **20** |  |  |
|  | Projektas įgyvendinamas mieste[[9]](#footnote-9) | 20 |  |
|  | Projektas įgyvendinamas kitoje nei miestas urbanizuotoje teritorijoje[[10]](#footnote-10) | 10 |  |
| **Bendras balų skaičius** |  | **∑ 100** |  |  |

*Jei projekto naudos ir kokybės vertinimo metu projektui suteikiama mažiau kaip 30 balų, paraiška atmetama.*

*Jeigu įvertinus pagal šią lentelę projektai surenka vienodą balų skaičių (ne mažiau kaip 30), tarpusavy jie reitinguojami pagal subsidijos aplinkosauginį efektą, prioritetą teikiant didesnio aplinkosauginio efekto siekiančiam projektui.*

|  |  |
| --- | --- |
| Subsidijos aplinkosauginis efektas | Balai apskaičiuojami pagal formulę:  Ei = (Ri/Rmax)×10,  kur:  Ei – vertinamo projekto subsidijos aplinkosauginio efekto balai;  Ri – vertinamo projekto subsidijos aplinkosauginio efekto reikšmė, kg/Eur;  Rmax – didžiausia visų vertinamų projektų paraiškose nustatyta subsidijos aplinkosauginio efekto reikšmė, kg/Eur |

Vertintojas (vardas ir pavardė, parašas, data):

1. Vertinamas tas kiekis sieros dioksido, azoto oksidų ir kietųjų dalelių, kurie teisės aktų nustatyta tvarka apskaitos dokumentuose įvardijami su indeksu „(B)“. [↑](#footnote-ref-1)
2. Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklės, patvirtintos aplinkos ministro 2013 m. liepos 15 d. įsakymu Nr. D1-528; Taršos leidimų išdavimo, pakeitimo ir galiojimo panaikinimo taisyklės, patvirtintos aplinkos ministro 2014 m. kovo 6 d. įsakymu Nr. D1-259. [↑](#footnote-ref-2)
3. Aplinkos oro taršos šaltinių ir iš jų išmetamų teršalų inventorizacijos ataskaita rengiama pagal Aplinkos oro taršos šaltinių ir iš jų išmetamų teršalų inventorizacijos ir ataskaitų teikimo taisykles, patvirtintas aplinkos ministro 2002 m. birželio 27 d. įsakymu Nr. 340.  [↑](#footnote-ref-3)
4. *Šiltnamio efektą sukeliančios dujos* – CO2, CH4, N2O, fluorintos dujos (HFC, PFC, SF6, NF3). [↑](#footnote-ref-4)
5. *Palaidos kietosios medžiagos* apibrėžtos Minimaliuose reikalavimuose dulkėtumui mažinti laikant, kraunant, vežant palaidas kietąsias medžiagas, patvirtintuose LR aplinkos ministro 2020 m. lapkričio 11 d. įsakymu Nr. D1-682 (toliau – Reikalavimai dulkėtumui mažinti). [↑](#footnote-ref-5)
6. Reikalavimuose dulkėtumui mažinti nustatytų techninių priemonių įgyvendinimas. [↑](#footnote-ref-6)
7. *Cheminės medžiagos kvapo slenksčio vertė* apibrėžta ir nustatyta Lietuvos higienos normoje HN 35:2007 „Didžiausia leidžiama cheminių medžiagų (teršalų) koncentracija gyvenamosios ir visuomeninės paskirties pastatų patalpų ore“, patvirtintoje sveikatos apsaugos ministro 2007 m. gegužės 10 d. įsakymu Nr. V-362. [↑](#footnote-ref-7)
8. *Organinius tirpiklius naudojantis įrenginys* apibrėžtas Lakiųjų organinių junginių, susidarančių naudojant organinius tirpiklius tam tikrų veiklos rūšių įrenginiuose, išmetimo ribojimo ir įrenginių registravimo taisyklių, patvirtintų LR aplinkos ministro 2002 m. gruodžio 5 d. įsakymu Nr. 620 (toliau – LOJ taisyklės), 3.1 papunktyje:

   „3.1. organinius tirpiklius naudojantis įrenginys (toliau – įrenginys) – stacionarus technikos objektas, kuriame vykdant Taisyklių 1 priede nurodytą vienos arba kelių rūšių veiklą, taip pat kitą toje pačioje vietoje vykdomą tiesiogiai techniškai susijusią veiklą, kurios metu išmetami lakieji organiniai junginiai, suvartojamas organinio tirpiklio kiekis atitinka Taisyklių 2 priedo 1 ir 2 lentelės skiltyje „Veiklos rūšis (organinio tirpiklio suvartojimo riba, tonomis per metus)“ nurodytą organinio tirpiklio suvartojimo ribą;“ [↑](#footnote-ref-8)
9. *Miestas* apibrėžtas Lietuvos Respublikos teritorijos administracinių vienetų ir jų ribų įstatyme. [↑](#footnote-ref-9)
10. *Urbanizuota teritorija* apibrėžta Teritorijų planavimo įstatyme. [↑](#footnote-ref-10)